[{"text_idx": "#000004", "text": "Mae\u2019r ail senario yn canolbwyntio ar drydaneiddio gwres. Mae\u2019r senario hon yn ymgorffori defnydd eang o bympiau gwres ym mhob cymhwysiad posibl a gwresogi ardal mewn mannau a\u0302 dwysedd uchel yn y galw am wres. Mae gwresogi ardal fel arfer yn cael ei nodweddu gan adeiladau sy\u2019n cael dw\u0302r poeth fel rhan o rwydwaith lleol lle mae\u2019r dw\u0302r yn cael ei gynhesu mewn cyfleuster lleol. Mae De Cymru\u2019n cynnig cyfleoedd diddorol ar gyfer gwresogi ardal carbon isel ar ffurf gwres o ddw\u0302r glofeydd neu wres gwastraff o brosesau diwydiannol. Mae\u2019r effaith gyffredinol ar ddatgarboneiddio yn y senario hon yn ddibynnol iawn ar grid trydan carbon isel."}, {"text_idx": "#000008", "text": "I gael asesiad mwy manwl o\u2019r galw am wres defnyddiodd y ti\u0302m ymchwil blaenorol o Ardal Arddangos FLEXIS yng Nghastell-nedd Port Talbot. Mae\u2019r dechneg a ddatblygwyd fel rhan o brosiect FLEXIS wedi ei huwchraddio i amcangyfrif y galw am wres ac i asesu opsiynau cyflenwi gwres posibl drwy ystyried gronynnedd gofodol manwl. Mae hyn yn galluogi mesur dichonolrwydd gosod technolegau gwresogi carbon isel priodol mewn adeiladau drwy ystyried y seilwaith presennol, mathau o adeiladau ac argaeledd gofod o fewn adeiladau yn ogystal ag amgylchiadau lleol perthnasol eraill."}, {"text_idx": "#000011", "text": "Mae defnyddio proffwydoliaethau o alw am wres ym mhob LSOA yn galluogi\u2019r ti\u0302m i fodelu\u2019r galw am wres yn awr ac yn y dyfodol ar lefel o fanylder daearyddol a all lywio gweithgareddau fel atgyfnerthu\u2019r grid trydan neu osod cynlluniau gwresogi ardal."}, {"text_idx": "#000012", "text": "Ffigur 2: Map dwysedd o\u2019r amcangyfrif o alw am wres domestig fesul LSOA yn 2018"}, {"text_idx": "#000013", "text": "Llywio\u2019r Llwybr tuag at Sero Net"}, {"text_idx": "#000014", "text": "Bydd canlyniadau gwaith Prifysgol Caerdydd yn cael ei gyfuno a\u0302 gwaith partneriaid eraill y prosiect Zero2050, sy\u2019n cynnwys dadansoddiad o\u2019r sectorau diwydiant a thrafnidiaeth, i greu darlun cyflawn o sut y gallai De Cymru sero net edrych. Gyda Llywodraeth Cymru fel partner, mae\u2019r adroddiad terfynol yn ymdrechu i lywio datblygiad polisi\u0308au a gweithgareddau newydd i gyrraedd y targed sero net, a gellid trosi canfyddiadau\u2019r cynllun hwn ledled y wlad a chynnwys prosiectau eraill."}]